**Қазақстан Республикасы мен Халықаралық Валюта Қоры арасындағы Кавказ, Орталық Азия және Моңғолия үшін өңірлік әлеуетті дамыту орталығы туралы өзара түсіністік жөнінде меморандумға**

**қол қою туралы**

«Қазақстан Республикасының халықаралық шарттары туралы» Қазақстан Республикасының Заңы 8-бабының 1) тармақшасына сәйкес **ҚАУЛЫ ЕТЕМІН**:

1. Қоса беріліп отырған Қазақстан Республикасы мен Халықаралық Валюта Қоры арасындағы Кавказ, Орталық Азия және Моңғолия үшін өңірлік әлеуетті дамыту орталығы туралы өзара түсіністік жөнінде меморандум жобасы мақұлдансын.
2. Қазақстан Республикасы Ұлттық Банкінің Төрағасы Тимур Мұратұлы Сүлейменовке Қазақстан Республикасы атынан түбегейлі сипатқа ие емес өзгерістер мен толықтырулар енгізуге рұқсат бере отырып, Қазақстан Республикасы мен Халықаралық Валюта Қоры арасындағы Кавказ, Орталық Азия және Моңғолия үшін өңірлік әлеуетті дамыту орталығы туралы өзара түсіністік жөнінде меморандумға қол қоюға уәкілеттік берілсін.
3. Осы Жарлық қол қойылған күнінен бастап қолданысқа енгізіледі.

**Қазақстан Республикасының**

 **Президенті**  **Қ. Тоқаев**

Астана, Ақорда, 2024 жыл

№